Document ID: 32005D0219

ODLOČBA KOMISIJE
z dne 11. marca 2005
o spremembi Odločbe 97/296/ES o določitvi seznama tretjih držav, iz katerih je dovoljen uvoz ribiških proizvodov za prehrano ljudi, glede Saudove Arabije
(notificirano pod dokumentarno številko K(2005) 564)
(Besedilo velja za EGP)
(2005/219/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 95/408/ES (1) z dne 22. junija 1995 o pogojih za sestavo začasnih seznamov obratov tretjih držav, iz katerih države članice lahko uvažajo nekatere proizvode živalskega izvora, ribiške proizvode ali žive školjke, in zlasti člena 2(2) Odločbe,
ob upoštevanju naslednjega:
(1)
Odločba Komisije 97/296/ES z dne 22. aprila 1997 o določitvi seznama tretjih držav, iz katerih je dovoljen uvoz ribiških proizvodov za prehrano ljudi (2), navaja seznam držav in ozemelj, iz katerih je dovoljen uvoz ribiških proizvodov za prehrano ljudi. Del I Priloge navedene Odločbe navaja seznam držav in ozemelj iz posebne odločbe na podlagi Direktive Sveta 91/493/EGS z dne 22. julija 1991 o zdravstvenih pogojih za proizvodnjo in dajanje na trg ribiških proizvodov (3), del II navedene Priloge pa navaja seznam držav in ozemelj, ki izpolnjujejo pogoje iz člena 2(2) Odločbe 95/408/ES.
(2)
Odločba Komisije 2005/218/ES (4) je določila posebne pogoje za uvoz ribiških proizvodov iz Saudove Arabije. To državo je torej treba dodati na seznam v delu I Priloge k Odločbi 97/296/ES.
(3)
Zaradi jasnosti je treba zadevna seznama zamenjati v celoti.
(4)
Odločbo 97/296/ES je zato treba ustrezno spremeniti.
(5)
Ta Odločba se mora uporabljati od istega datuma kot Odločba 2005/218/ES, glede uvoza ribiških proizvodov iz Saudove Arabije.
(6)
Ukrepi iz te Odločbe so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga k Odločbi 97/296/ES se nadomesti z besedilom v Prilogi k tej odločbi.
Člen 2
Ta odločba se uporablja od 19. marca 2005.
Člen 3
Ta odločba je naslovljena na države članice.
V Bruslju, 11. marca 2005

Labels: 0
3
5
6